DOM ZDRAVLJA

KOPRIVNIČKO-KRIŽEVAČKE ŽUPANIJE

TRG DR. TOMISLAVA BARDEKA 10

48000 KOPRIVNICA

**Obrazloženje**

 **II. izmjena i dopuna Financijskog plana**

**Doma zdravlja Koprivničko-križevačke županije**

**za 2021. godinu s projekcijama za 2022. i 2023. godinu**

II. Izmjene i dopune Financijskog plana Doma zdravlja Koprivničko-križevačke županije izrađene su prema Uputama za II. rebalans Proračuna Koprivničko-križevačke županije, upravnim odjelima i proračunskim korisnicima, KLASA: 400-06/20-01/18, URBROJ: 2137/1-03/01-21-1 od 7. rujna 2021. godine (dalje u tekstu: Upute), što je propisano Zakonom o proračunu („Narodne novine“, br. 87/08., 136/12. i 15/15.) i podzakonskim aktima – Pravilnikom o proračunskim klasifikacijama (Narodne novine br. 26/10., 120/13., 1/20.) i Pravilnikom o proračunskom računovodstvu i Računskom planu (Narodne novine, br. 124/14., 115/15., 87/16., 3/18., 126/19. i 108/20.).

Obzirom na propisanu obvezu da proračunski korisnici jedinica lokalne i područne (regionalne) samouprave planiraju prihode i primitke te rashode i izdatke za 2021. godinu na razini podskupine, daju se II. izmjene i dopune Financijskog plana za 2021. godinu i projekcije za 2022. i 2023. godinu na razini skupine ekonomske klasifikacije. Radi pružanja detaljnije informacije za 2021. godinu izrađen je zasebni pregled svih prihoda i primitaka, rashoda i izdataka na razini osnovnog računa ekonomske klasifikacije kao podloga za izradu Financijskog plana Doma zdravlja Koprivničko-križevačke županije za 2021. godinu.

**1. Sažetak djelokruga rada**

Dom zdravlja Koprivničko-križevačke županije obavlja slijedeće djelatnosti:

* opća/obiteljska medicina,
* zdravstvena zaštita predškolske djece,
* zdravstvena zaštita žena,
* dentalna zdravstvena zaštita,
* medicina rada,
* patronažna zdravstvena zaštita,
* sanitetski prijevoz,
* ljekarnička djelatnost,
* laboratorijska, radiološka i druga dijagnostika,
* specijalističko-konzilijarna zdravstvena zaštita:
	+ - fizikalna medicina i rehabilitacija,
		- oralna kirurgija i
		- oftalmologija
* palijativna skrb bolesnika.

Dom zdravlja Koprivničko-križevačke županije obavlja svoje djelatnosti na području Koprivničko-križevačke županije.

Za obavljanje i financiranje navedenih djelatnosti Dom zdravlja Koprivničko-križevačke županije sklapa ugovor sa Hrvatskim zavodom za zdravstveno osiguranje.

Od 1. travnja 2013. godine primjenjuje se novi model prihodovanja. Za obavljanje i financiranje primarne zdravstvene zaštite ugovara se godišnji iznos koji se isplaćuje mjesečno, a sastoji se od hladnog pogona, glavarine, DTP postupaka, praćenje indikatora učinkovitosti „KPI“ i indikatora kvalitete „QI“.

Za obavljanje i financiranje specijalističko-konzilijarne zdravstvene zaštite ugovaraju se maksimalni novčani iznosi sredstava ovisno o broju timova, a prihod se naplaćuje prema broju i vrsti izvršenih usluga zdravstvene zaštite do visine limita tj. maksimalno mogućeg ugovorenog godišnjeg iznosa.

Za specifičnu zdravstvenu zaštitu ugovara se maksimalni novčani iznos sredstava, a prihod se naplaćuje prema broju i vrsti izvršenih usluga zdravstvene zaštite do maksimalnog mogućeg iznosa sredstava.

U sustavu Doma zdravlja Koprivničko-križevačke županije trenutno je 21 tim opće/obiteljske medicine, 3 tima zdravstvene zaštite predškolske djece, 3 tima zdravstvene zaštite žena, 16 timova dentalne zdravstvene zaštite, 23 tima patronažne zdravstvene zaštite, 2 Medicinsko-biokemijska laboratorija, 1 tim radiološke dijagnostike te 2 tima fizikalne medicine i rehabilitacije, 1 koordinator palijativne skrbi, 1 tim oralne kirurgije, 1 tim oftalmologije i 1 tim medicine rada i sporta.

**2. Prihodi i primici u 2021. godini**

**2.1.** Prihodi i primici Financijskog plana Doma zdravlja Koprivničko-križevačke županije za 2021. godinu, kao i projekcije za 2022. i 2023. godinu izrađen su na temelju ostvarenih prihoda za 2019. godinu, ocijenjenog ostvarenja prihoda za 2020. godinu, sredstava za decentralizirane funkcije, ostvarenih vlastitih prihoda pružanjem usluga na tržištu te prihoda od prodaje nefinancijske imovine i naknade s naslova osiguranja.

**2.2.** Prihodi i primici Financijskog plana Doma zdravlja Koprivničko-križevačke županije za 2021. godinu planirani su u iznosu 42.209.674,00 kuna, od čega se planira 40.035.463,00 kuna ostvariti u 2021. godini dok je 1.349.287,00 kuna višak iz prethodnih godina.

**2.3.** Planirani prihodi i primici za financiranje programa Redovna djelatnost Doma zdravlja Koprivničko-križevačke županije osiguravaju se sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju Nacionalnog programa prevencije raka dojke te ugovora o poslovnoj suradnji u provedbi dopunskog zdravstvenog osiguranja u iznosu od 36.517.463,00 kuna, prihoda ostvarenih od pružanja usluga na tržištu u iznosu 3.492.000 kuna, pomoći u iznosu od 20.000, prihoda od nefinancijske imovine i naknada šteta s osnova osiguranja u iznosu 6.000,00 kuna.

**2.4.** Ukupno za decentralizirane funkcije planirana su sredstva u iznosu 824.924,00 kuna koji će se koristiti za financiranje aktivnosti Tekuće i investicijsko održavanje Doma zdravlja i projekt Opremanje Doma zdravlja.

**3. Rashodi i izdaci u 2021. godine**

**3.1.** Rashodi i izdaci Financijskog plana Doma zdravlja Koprivničko-križevačke županije za 2021. godinu, kao i projekcije za 2022. i 2023. godinu izrađeni su na temelju ostvarenih rashoda za 2019. godinu i ocijenjenog ostvarenja rashoda za 2020. godinu.

**3.2.** Ukupni rashodi i izdaci Financijskog plana Doma zdravlja Koprivničko-križevačke županije za 2021. godinu planirani su u iznosu 42.209.674,00 kuna.

**3.3.** Planirani rashodi i izdaci u programu Redovna djelatnost Doma zdravlja Koprivničko-križevačke županije osigurani su sklapanjem ugovora o provođenju primarne zdravstvene zaštite iz obveznog zdravstvenog osiguranja, ugovora o provođenju specijalističko-konzilijarne zdravstvene zaštite, ugovora o provođenju specifične zdravstvene zaštite, ugovora o provođenju Nacionalnog programa prevencije raka dojke, ugovora o poslovnoj suradnji u provedbi dopunskog zdravstvenog osiguranja u iznosu 41.384.750,00 kuna.

**3.4.** Ukupni rashodi i izdaci za decentralizirane funkcije iznose 824.924,00 kuna te će se koristiti za financiranje programa Zakonski standard u zdravstvenim ustanovama.

**4. Projekcije Financijskog plana Doma zdravlja Koprivničko-križevačke županije za 2022. i 2023. godinu**

Projekcijama su planirani ukupni prihodi i primici te rashodi i izdaci za 2022. godinu u iznosu od 37.649.318,00 kuna, dok su ukupni rashodi za 2022. godinu planirani u iznosu od 37.649.318,00 kuna.

Projekcijama su planirani ukupni prihodi i primici te rashodi i izdaci za 2023. godinu u iznosu od 38.411.763,00 kuna, dok su ukupni rashodi za 2023. godinu planirani u iznosu od 38.411.763,00 kuna.

Planiran je nastavak dodatnih ulaganja na građevinskim objektima, nabava medicinske i laboratorijske opreme potrebnih za obavljanje djelatnosti Doma zdravlja Koprivničko-križevačke županije.

**5. Obrazloženje programa u Financijskom planu Doma zdravlja Koprivničko-križevačke županije**

**Organizacijska klasifikacija** Financijskog plana Doma zdravlja Koprivničko-križevačke županije je:

* Razdjel 006 - Upravni odjel za zdravstveno-socijalne djelatnosti
* Glava 00603 - Dom zdravlja Koprivničko-križevačke županije.

**Programska klasifikacija** Financijskog plana Doma zdravlja Koprivničko-križevačke županije ima program:

* **1067 Redovna djelatnost Doma zdravlja Koprivničko-križevačke županije**
	+ Aktivnost A100176 Redovna djelatnost Doma zdravlja
	+ Projekt K100122 Opremanje zdravstvenih ustanova
	+ Projekt K100121 Opremanje Doma zdravlja - decentralizirana sredstva

**Funkcijska klasifikacija** Financijskog plana Doma zdravlja Koprivničko-križevačke županije sadrži rashode i izdatke koji se definiraju kao:

* 0761 Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana Doma zdravlja Koprivničko-križevačke županije prikazana je u posebnom dijelu Financijskog plana Doma zdravlja Koprivničko-križevačke županije prema izvorima financiranja.

**Lokacijska klasifikacija** Dom zdravlja Koprivničko-križevačke županije sadrži sve rashode i izdatke unutar Koprivničko-križevačke županije.

Osnovni cilj za provođenje programa utvrđenih u Financijskom planu Doma zdravlja Koprivničko-križevačke županije je osigurati stabilno poslovanje, ulaganje u dugotrajnu imovinu kako bi se osigurala veća razina zdravstvene zaštite, dostupnost na području cijele Koprivničko-križevačke županije, posebno u ruralnim dijelovima.

Posebni ciljevi za provođenje programa Doma zdravlja Koprivničko-križevačke županije su u skladu s Županijskom razvojnom strategijom Koprivničko-križevačke županije za razdoblje 2014.-2020. godine („Službeni glasnik“ 19/2016).

Zakonska osnova svakog programa definirana je za svaku aktivnost i projekt koji se provodi unutar programa.

**5.1. Program: 1067 Redovna djelatnost Doma zdravlja Koprivničko-križevačke županije**

Osnovni cilj ovih II. Izmjena i dopuna Financijskog plana Doma zdravlja Koprivničko-križevačke županije u pandemijskim uvjetima je osiguravanje redovnog poslovanja Doma zdravlja, a za redovno poslovanje Doma zdravlja bilo je potrebno nabaviti opremu za ordinacije za dentalnu zdravstvenu zaštitu koja je izrazito skupa.

Također je bilo potrebno opremiti i ordinacije opće/obiteljske medicine koje su se vratile u sastav Doma zdravlja.

U predloženim II. Izmjenama i dopunama Financijskog plana Doma zdravlja Koprivničko-križevačke županije osigurava se kontinuirano pružanje zdravstvene zaštite na području cijele Koprivničko-križevačke županije unatoč nedostatku liječnika u pojedinim djelatnostima Doma zdravlja.

Nabavom opreme osigurava se povećanje kvalitete zdravstvene zaštite te jednakost i dostupnost zdravstvene zaštite u svakom dijelu Koprivničko-križevačke županije

**A100176 Redovna djelatnost Doma zdravlja**

Zakonska osnova:

* Zakon o zdravstvenoj zaštiti (“Narodne novine” broj 100/18., 125/19., 147/20.)
* Temeljni kolektivni ugovor za službenike i namještenike u javnim službama („Narodne novine“ broj 128/17., 47/18., 123/19., 66/20.),
* Sporazum o osnovici za plaće u javnim službama („Narodne novine“ broj 2/19.)
* Kolektivni ugovor za djelatnost zdravstva i zdravstvenog osiguranja („Narodne novine“ broj 29/18., 35/19., 92/19., 56/20.),
* Zakon o porezu na dodanu vrijednost („Narodne novine“ broj 73/13., 99/13., 148/13., 153/13., 143/14., 115/16., 106/18., 121/19., 138/20.)
* ostali propisi kojima su regulirana prava radnika, zaštita na radu, doprinosi na plaću i iz plaće
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije
* Pravilnik o normativima i standardima za obavljanje zdravstvene djelatnosti („Narodne novine“ broj 52/20.).

Izvor financiranja su i prihodi za posebne namjene temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Osnovni cilj aktivnosti je osigurati podmirivanje svih dospjelih obveza prema zaposlenima, dobavljačima, osiguravanje potrebnih sredstava za rad.

Od travnja 2014. godine u primjeni je centralni obračun plaće (COP).

U programu Redovna djelatnost Doma zdravlja Koprivničko-križevačke županije, aktivnost Redovna djelatnost Doma zdravlja potrebno je osigurati 5.865.000 kuna i to za:

* rashode za zaposlene zbog povećanja broja zaposlenih u periodu od rujna 2020. godine pa do sad,
* zbog povećanja broja zaposlenika potrebno je osigurati dodatna sredstva za ostale materijalne rashode (regres, božićnica, jubilarne nagrade, druga materijalna prava iz važećih kolektivnih ugovora)
* zbog kontinuiranog angažmana zaposlenika na COVID punktovima u Koprivnici, Križevcima, Đurđevcu,
* zbog potrebe isplate naknada zaposlenicima koji sudjeluju na cjepnim punktovima sukladno Odluci HZZO-a u kojoj je utvrđena cijena sata rada,
* zbog potrebe isplate prekovremenog rada zaposlenicima koji rade na zamjenama zbog nedostatka liječnika i medicinskih sestara kojih nema na tržištu rada ili zbog zamjena za bolovanje, rodiljni i roditeljski dopust i sl.,
* zbog osiguranja dodatnih sredstava za isplatu „posebne“ nagrade zaposlenicima koji rade s oboljelima od SARS-Cov-19 prema Odluci Vlade RH,
* zbog potrebe osiguranja sredstava za isplatu izvansudskih nagodbi koje se odnose na isplate razlike osnovice za izračun plaće od 6% za period od prosinca 2015. godine do siječnja 2017. godinu prema Odluci Upravnog vijeća Doma zdravlja Koprivničko-križevačke županije,
* zbog potrebe osiguranja sredstava za isplatu temeljem sudskih presuda za razliku osnovice za izračun plaće od 6% za period od prosinca 2015. godine do siječnja 2017. godinu,
* rashodi za materijal i energiju korigirani su prema trenutnim cijenama na tržištu, jer se u toku ove godine korigirala tržišna cijena osobne zaštitne opreme potrebne u borbi protiv SARS-Cov-19
* rashodi za usluge povećavaju se u dijelu zdravstvenih usluga zbog povećanja broja ordinacija dentalne zdravstvene zaštite koje su preuzete u sastav Doma zdravlja te je došlo do povećanja količine računa za izradu protetskih radova koje se financiraju od strane HZZO-a (dentalni tehničari),
* zbog povećanja broja ordinacija u sastavu Doma zdravlja potrebno je izdvojiti dodatna sredstva za usluge tekućeg i investicijskog održavanja građevinskih objekata jer ordinacije koje su preuzete uglavnom su zapuštene i neodržavane od strane privatnih zdravstvenih radnika. Uvijete u takvim ordinacijama potrebno je uskladiti s minimalno-tehničkim uvjetima propisanim Pravilnikom o normativima i standardima za obavljanje zdravstvene djelatnosti,
* u toku 2021. godine završen je dugogodišnji sudski postupak za naknadu štete u kojoj je Dom zdravlja trebao isplatiti naknadu štete, zatezne kamate i troškove parničnog postupka iz 2012. godine, a odnosi se na HMP Križevci.

Iznos potrebnih sredstava kroz planirano trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2021.)** | **Ciljana vrijednost (2022.)** | **Ciljana vrijednost (2023.)** |
| Rashodi za zaposlene i rashodi za materijalna prava zaposlenih | Praćenje datuma isplate plaće u toku godine. | Datum isplate rashoda za zaposlene je najkasnije 15. u tekućem mjesecu na prethodni mjesec | Obračun plaće | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec | Datum isplate plaće je najkasnije 15. u tekućem mjesecu na prethodni mjesec |
| Rashodi za materijal i energiju, rashodi za usluge, financijski rashodi | Datuma plaćanja računa je jednak datumu dospijeća računa dobavljača. | Datum plaćanja računa manji je ili jednaki datumu valute računa dobavljača. | Knjigovodstvo | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. | Datum plaćanja računa manji je ili jednaki datumu valute računa dobavljača. |

**K 100122 Opremanje zdravstvenih ustanova**

Zakonska osnova:

* Zakon o zdravstvenoj zaštiti (“Narodne novine” broj 100/18., 125/19., 147/20.)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20.)
* ostali propisi koji reguliraju minimalne uvijete za djelatnost zdravstva
* Županijska razvojna strategija Koprivničko-križevačke županije za razdoblje 2014-2020.
* Zakon o porezu na dodanu vrijednost („Narodne novine“ broj 73/13., 99/13., 148/13., 153/13., 143/14., 115/16., 106/18., 121/19., 138/20.)
* ostali propisi kojima je regulirano obavljanje administracije i upravljanja poslovima iz djelokruga Doma zdravlja Koprivničko-križevačke županije.

Izvor financiranja su prihodi za posebne namjene temeljem ugovora s Hrvatskim zavodom za zdravstveno osiguranje i vlastiti prihodi prikupljeni pružanjem usluga na tržištu.

Osnovni cilj aktivnosti je osigurati potrebnih sredstava za rad te poboljšati kvalitetu zdravstvene zaštite na području Koprivničko-križevačke županije.

U programu Redovna djelatnost Doma zdravlja Koprivničko-križevačke županije, kapitalni projekt Opremanje zdravstvenih ustanova - smanjuje se planirani iznos za 135.000 kuna nakon analize i utvrđenih stvarnih potreba.

Iznos potrebnih sredstava kroz trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost** | **Izvor podataka** | **Ciljana vrijednost (2021.)** | **Ciljana vrijednost (2022.)** | **Ciljana vrijednost (2023.)** |
| Nabavka dugotrajne nematerijalne imovine npr. medicinska oprema, laboratorijska oprema, … | Prema potrebama ordinacija Doma zdravlja nabavlja se tražena oprema radi kontinuiranog obavljanja djelatnosti | Zatečeno stanje prema popisu dugotrajne imovine i sitnog inventara od 31.12.2019. godine | Inventurna komisija te zahtjevi korisnika | Sva oprema je u funkciji te su smanjeni iznosi za 5% za usluge popravka u odnosu na 2019. godinu. | Sva oprema je u funkciji te su smanjeni iznosi za 6% za usluge popravka u odnosu na 2019. godinu. | Sva oprema je u funkciji te su smanjeni iznosi za 7% za usluge popravka u odnosu na 2019. godinu. |

**K100121 Opremanje Doma zdravlja - decentralizirana sredstva**

Zakonska osnova:

* Zakon o zdravstvenoj zaštiti („Narodne novine“ broj 100/18., 125/19., 147/20.)
* Pravilnik o normativima i standardima za obavljanje zdravstvene djelatnosti („Narodne novine“ broj 52/20.)
* ostali propisi koji reguliraju minimalne uvijete za djelatnost zdravstva.

Izvor financiranja su decentralizirana sredstva (pomoći).

Cilj projekta je ujednačavanje uvjeta zdravstvene zaštite i podizanje kvalitete zdravstvene zaštite stanovništva na području Koprivničko-križevačke županije.

Iznos potrebnih sredstava kroz trogodišnje razdoblje prikazan je u tablicama koje su u prilogu.

Pokazatelj rezultata:

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Polazna vrijednost**  | **Izvor podataka** | **Ciljana vrijednost (2021.)** | **Ciljana vrijednost (2022.)** | **Ciljana vrijednost (2023.)** |
| Opremanje prema iskazanim potrebama te dodatna ulaganja na građevinskim objektima | Opremanje potrebnim sredstvima za rad prema iskazanim potrebama te dodatna ulaganja na građevinskim objektima | Polazna vrijednost je nabavna vrijednost opreme prema cijeni usluge, vrijednost imovine | Broj obavljenih pregleda na pojedinom dijagnostičkom aparatu, vrijednost imovine  | Povećanje broja obavljenih pregleda na pojedinom dijagnostičkom aparatu za 5% u odnosu na 2019. godinu, odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 6% u odnosu na 2019. godinu,odnosno povećanje vrijednosti građevinskih objekata | Povećanje broja obavljenih pregleda na pojedinom dijagnostičkom aparatu za 7% u odnosu na 2019. godinu, odnosno povećanje vrijednosti građevinskih objekata |

 Predsjednica Upravnog vijeća:

 Marina Jakšić, dipl.iur.

 \_\_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: 2137-16-6626-1/2021.

Koprivnica, 01. prosinca 2021.